Wahid Chan

Wahid Chan otabâ A. Wahid Chaniago (14 Juli 1921 - 20 Ḍèsèmber 1971) panèka aktor ḍâri Inḍonèsia. Wahid amolaè Karèr lèbât pilem Budi Otama è taon 1951.

 Ghi' Ngoḍâna 
Wahid Chan rèmbi' kalabân nyama A. Wahid Chaniago tangghâl 14 Juli 1921, è Matur, Agam. Nyama Chaniago panèka nyamana gellar otabâ nyamana soko. Wahid Chan panèka ana' bungso ḍâri tello' tarètan. Wahid èkala' è Kuta Rajâ, Banḍa Acèh, Acèh . Wahid Chan lolos ḍâri Taman Siswa School and HIS . È bâkto asakola, Wahid senneng olahraga akadhi bal-balan, tènis, tènis mèjâ, rennang, bân tènju. Wahid terro dhâḍdhiyâ pamaèn bal-balan, namong èlang rencanana sa'amponna to'otta Sakè'.

 Parjhâlânan Lako 
Molaè taon 1937, Wahid Chan ampon alako è pan-bârâmpan kennengngan mènangka aktor pangghung è Somattra. Saellana ajhâr bân praktèk mènangka aktor pangghung 10 taon, Wahid ngallè ka Jâkarta sa'amponna Konfèrènsi Mèjâ Bunter èsambhât. Saellana ḍâteng ka Jâkarta, Wahid Chan ètola' sareng pan-bârâmpan Stuḍio pilem è Kacamadhân Senen . Saellana jârèya ètarèma è Golḍen Arrow Stuḍio, anḍi'in Mr. Chang San. Ḍirèktur Stuḍio è bâkto jârèya R. Ariffien . Wahid Chan ampon noro' è pilem molaè taon 1951. Perran pertamana è pilem sè ajuḍul Budi Otama, aperrann mènangka seniman sè la towa. Salèrana terros alako ka Golḍen Arrow Stuḍios ghâbây lèma' pilem: Budi Otama, Bâlessân, Sèmpang Jhâlân, Seruni Lajhu, bân Arebbhu' Cinta . Saellana jârèya, Wahid alako è Semèru Pilem Co. è ḍâlem pilem Mosèm Malatè . Wahid jhughân aperran è pilem È teppè Bengawan Solo bân Njiur Alambây sè èproḍuksi sareng Asiatic Film Coy. Saellana jârèya, Wahid Chan amaèn perran è pilem Tennang Ngantos sè èproḍuksi Surja Pilem Co. È proḍuksi kaḍuwâ'ân Surja pilem, Wahid èparèng tugas aghâbây carèta kalabân pèmpènan bân bhântowan RS Madhy . Carèta panèka èghâbây ka'angghuy pilem Matè Sabelluna Senja.

 Sombher